wickkiey/tamil-wikipedia-chunked huggingface dataset:
# சுட்டீவென் இராலிங்சு

**சுட்டீவென் கிரெகொரி இராலிங்சு** *(Steven Gregory Rawlings)* (11 அக்தோபர், 1961 – 11, ஜனவரி, 2012) ஒரு வானியற்பியலாளர் ஆவார். இவர் ஆக்சுபோர்டு பல்கலைக்கழகத்தில் வானியற்பியல் பேராசிரியாக இருந்தார். இவர் புனித் பீட்டர் கல்லூரியில் ஆக்சுபோர்டு, கேம்பிரிட்ஜ், டப்ளின் ஆய்வுறுப்பினராகவும் இருந்துள்ளார். இவர் கேம்பிரிட்ஜ் புனித ஜான் கல்லூரியில் இயற்பியலும் கோட்பாட்டு இயற்பியலும் படித்து கதிர்வீச்சு வானியலில் முனைவர் பட்டத்தை 1988 இல் பெற்றார். இவர் சதுர கிலோமீட்டர் அணித் திட்டத்தில் தலைமையேற்ற அறிவியலாளரில் ஒருவராவார்.  
இவர் 2012, ஜனவரி, 13இல் தன் நெருங்கிய தோழியும் உடன் பணிபுரிந்தவருமான முனைவர் தேவிந்தர் சிவியாவின் வீட்டில் இறந்தார்.. சிவியா அறிவியலுக்கான கணிதவியல் விரிவுரையாளராக ஆக்சுபோர்டு புனித் ஜார்ஜ் கல்லூரியில் பணிபுரிந்து வந்தார். இவரது இறப்பு தற்செயலானதாகப் பதிவு செய்யப்பட்டது.இவர் சிவியாவுடன் இணைந்து *Foundations of Science Mathematics* எனும் நூலை எழுதியுள்ளார். இந்நூல் 1999 இல் ஆக்சுபோர்டு பல்கலைக்கழகத்தால் வெளியிடப்பட்டது.  
சில்போல்ட்டன் நோக்கீட்டகத்தின் தாழ் அலைவெண் அணி தொலைநோக்கி இராலிங்சு அணி என இவரது நினைவாக 2013, ஆகத்து, 27 இல் பெயரிடப்பட்டது.
# கார்ல் மார்க்சு நினைவுச்சின்னம்

**கார்ல் மார்க்சு நினைவுச்சின்னம்** (*Karl Marx monument*) என்பது உருசிய நாட்டின் மாசுகோ நகரில் 1962 ஆம் ஆண்டு சோவியத் நாட்டின் சிற்பி இலெவ் கெர்வெல் என்பவரால் உருவாக்கபட்ட ஒரு நினைவுச்சின்னமாகும். மாசுகோவிலுள்ள நாடக அரங்க சதுக்கத்தின் போல்சோய் நாடக அரங்கு அருகில் இந்நினைவுச் சின்னம் அமைந்துள்ளது.  
மார்க்சு நினைவுச்சின்னம் 160 டன் எடையுள்ள சாம்பல் நிற கருங்கல்லின் ஒற்றைத் தொகுதியால் செய்யப்பட்டதாகும்.குடசேவ்சுகி சுரங்க குவாரியில் உள்ள டினெப்ரோபெட்ரோவ்சுக்கிற்கு அருகே இங்கருங்கல் தோண்டி எடுக்கப்பட்டது. தற்போது இவ்விடம் உக்ரைனில் அமைந்துள்ளது. மார்க்சு மேடையில் நின்று கொண்டு, உழைக்கும் மக்களை நோக்கி அனல் பறக்கும் பேச்சால் உரையாற்றுவது போல் இந்த நினைவுச் சின்னம் சித்தரிக்கப்பட்டுள்ளது. சோவியத் ஒன்றியத்திலுள்ள அனைத்து நாடுகளின் பாட்டாளிகளே, ஒன்றுபடுங்கள்! என்ற முழக்கத்துடன் நினைவுச் சின்னம் அலங்கரிக்கப்பட்டுள்ளது. முன்புறத்தில் நினைவுச்சின்னத்தின் இருபுறமும் இரண்டு கருங்கல் தூண்கள் அமைக்கப்பட்டுள்ளன. அவற்றில் ஒன்றில் மார்க்சின் இறுதிச் சடங்கில் கூறப்பட்ட பிரெடரிக் ஏங்கெல்சின் வார்த்தைகள் செதுக்கப்பட்டுள்ளது: "இவரது பெயரும் செயலும் பல நூற்றாண்டுகளுக்கு நீடிக்கும்" என்பன அவ்வார்த்தைகளாகும். மற்றொன்றில் - லெனினின் சொற்றொடரான "மார்க்சின் போதனை சர்வ வல்லமை வாய்ந்தது, ஏனென்றால் அது ஓர் உண்மை." என்ற வார்த்தைகள் செதுக்கப்பட்டுள்ளது.
# கார்ல் மார்க்சு நினைவுச்சின்னம்

## வரலாறு

1957 ஆம் ஆண்டின் தொடக்கத்தில், மார்க்சின் நினைவுச்சின்னத்திற்கான சிறந்த திட்டத்திற்காக அனைத்து சங்கத்தினருக்கான ஒரு போட்டி நடைபெற்றது; இப்போட்டியின் வெற்றியாளர் சிற்பி லெவ் கெர்பெலின் தலைமையிலான படைப்பாற்றல் குழுவாகும். நினைவுச்சின்னத்தின் பிரமாண்டமான திறப்புவிழா அக்டோபர் 29, 1961 அன்று நடைபெற்றது. உயர் கட்சி மற்றும் சோவியத் தலைமை, காங்கிரசு பிரதிநிதிகள், பிற நாடுகளின் பொதுவுடமைக் கட்சிகளின் விருந்தினர்கள் முன்னிலையில் இவ்விழா நடைபெற்றது.
# கார்ல் மார்க்சு நினைவுச்சின்னம்

## பரவலர் பண்பாட்டில்

1988 ஆம் ஆண்டு அதிரடித் திரைப்படமான ரெட் ஈட் திரைப்படத்தில் இந்நினைவுச் சின்னம் இடம்பெற்றுள்ளது.
# தொழிலாளர் உற்பத்தித் திறன் அடிப்படையில் நாடுகளின் பட்டியல்

**தொழிலாளர் உற்பத்தித் திறன் அடிப்படையில் நாடுகளின் பட்டியல்** (*List of countries by labour productivity*) இங்கு பட்டியலிடப்பட்டுள்ளது. தொழிலாளர் உற்பத்தித்திறன் என்பது ஒரு மணி நேர வேலை நேரத்திற்கு உருவாக்கப்படும் மொத்த உள்நாட்டு உற்பத்தியாகும்.
# தொழிலாளர் உற்பத்தித் திறன் அடிப்படையில் நாடுகளின் பட்டியல்

## பட்டியல்

2011 ஆம் ஆண்டில் ஒரு மணி நேரத்திற்கு தொழிலாளர் உற்பத்தித்திறன் மூலம் பல்வேறு நாடுகள் ஈட்டிய டாலர், தரவு ஒரு மணி நேர வேலைக்கான உற்பத்தி என எடுத்துக் கொள்ளப்பட்டுள்ளது.
| 1 | 99.13 | 2017 |  |
| --- | --- | --- | --- |
| 2 | 80.83 | 2017 |  |
| 3 | 69.26 | 2017 |  |
| 4 | 68.36 | 2017 |  |
| 5 | 66.71 | 2017 |  |
| 6 | 65.51 | 2017 |  |
| 7 | 64.71 | 2017 |  |
| 8 | 62.79 | 2017 |  |
| 9 | 61.43 | 2017 |  |
| 10 | 59.65 | 2017 |  |
| 11 | 57.44 | 2017 |  |
| 12 | 54.10 | 2017 |  |
| 13 | 53.29 | 2017 |  |
| 14 | 52.56 | 2017 |  |
| 15 | 51.17 | 2017 |  |
| 16 | 49.53 | 2017 |  |
| 17 | 48.48 | 2017 |  |
| 18 | 48.25 | 2017 |  |
| 19 | 48.09 | 2017 |  |
| 20 | 44.46 | 2017 |  |
| 21 | 43.47 | 2017 |  |
| 22 | 43.35 | 2017 |  |
| 23 | 42.19 | 2017 |  |
| 24 | 38.80 | 2017 |  |
| 25 | 38.11 | 2017 |  |
| 26 | 35.63 | 2017 |  |
| 27 | 35.35 | 2017 |  |
| 28 | 34.76 | 2017 |  |
| 29 | 34.25 | 2017 |  |
| 30 | 34.06 | 2017 |  |
| 31 | 33.35 | 2017 |  |
| 32 | 32.87 | 2017 |  |
| 33 | 32.73 | 2017 |  |
| 34 | 31.06 | 2017 |  |
| 35 | 30.18 | 2017 |  |
| 36 | 29.46 | 2017 |  |
| 37 | 28.09 | 2017 |  |
| 38 | 28.03 | 2017 |  |
| 39 | 27.80 | 2017 |  |
| 40 | 26.03 | 2017 |  |
| 41 | 25.60 | 2017 |  |
| 42 | 25.32 | 2017 |  |
| 43 | 23.91 | 2017 |  |
| 44 | 23.26 | 2017 |  |
| 45 | 21.75 | 2017 |  |
| 46 | 21.68 | 2017 |  |
| 47 | 18.85 | 2017 |  |
| 48 | 17.72 | 2017 |  |
| 49 | 16.67 | 2017 |  |
| 50 | 16.57 | 2017 |  |
| 51 | 16.34 | 2017 |  |
| 52 | 15.28 | 2006 |  |
| 53 | 13.62 | 2017 |  |
| 54 | 12.85 | 2017 |  |
| 55 | 12.18 | 2017 |  |
| 56 | 11.27 | 2017 |  |
| 57 | 11.19 | 2017 |  |
| 58 | 10.68 | 2017 |  |
| 59 | 9.64 | 2017 |  |
| 60 | 8.19 | 2017 |  |
| 61 | 7.55 | 2017 |  |
| 62 | 6.87 | 2017 |  |
| 63 | 4.82 | 2017 |  |
| 64 | 4.01 | 2017 |  |
| 65 | 3.97 | 2017 |  |
| 66 | 2.24 | 2017 | } |
# தொழிலாளர் உற்பத்தித் திறன் அடிப்படையில் நாடுகளின் பட்டியல்

## வளர்ச்சி வரலாறு

பொருளியல் கூட்டுறவு மற்றும் வளர்ச்சிக்கான அமைப்பு வெள்ளியிட்ட 1970 ஆம் ஆண்டிலிருந்து பல்வேறு நாடுகளின் வளர்ச்சி வரலாறு
**மொத்த உள்நாட்டு உற்பத்தி, 1970–2020**  
| 51.4 | 60.3 | 66.0 | 80.9 | 92.2 | 100 | 103.1 |  |
| --- | --- | --- | --- | --- | --- | --- | --- |
| 83.0 | 95.6 | 100 | 103.7 |  |  |  |  |
| 38.4 | 58.3 | 71.6 | 88.1 | 96.4 | 100 | 104.0 |  |
| 63.8 | 89.5 | 100 | 110.6 |  |  |  |  |
| 56.1 | 66.6 | 73.1 | 86.7 | 94.7 | 100 | 111.4 |  |
| 43.4 | 72.5 | 89.6 | 100 | 119.4 |  |  |  |
| 73.3 | 80.8 | 77.3 | 89.0 | 100 | 134.2 |  |  |
| 68.1 | 86.9 | 100 | 128.1 |  |  |  |  |
| 75.2 | 88.5 | 100 | 97.3 |  |  |  |  |
| 66.0 | 91.7 | 100 | 107.8 |  |  |  |  |
| 39.2 | 54.5 | 70.0 | 85.6 | 94.2 | 100 | 107.7 |  |
| 60.5 | 95.2 | 100 | 119.5 |  |  |  |  |
| 30.2 | 46.8 | 63.3 | 86.5 | 98.9 | 100 | 103.3 |  |
| 36.6 | 54.3 | 72.9 | 87.5 | 95.7 | 100 | 103.5 |  |
| 38.8 | 56.2 | 70.9 | 87.1 | 94.9 | 100 | 104.0 |  |
| 85.1 | 99.9 | 112.8 | 100 | 99.0 |  |  |  |
| 69.3 | 97.5 | 100 | 112.1 |  |  |  |  |
| 33.2 | 54.9 | 61.6 | 69.6 | 96.1 | 100 | 108.8 |  |
| 17.0 | 27.1 | 39.3 | 58.9 | 78.8 | 100 | 122.4 |  |
| 75.6 | 81.6 | 92.5 | 100 | 115.1 |  |  |  |
| 47.5 | 70.9 | 84.6 | 99.1 | 98.9 | 100 | 103.0 |  |
| 30.2 | 45.8 | 68.0 | 84.5 | 94.1 | 100 | 104.5 |  |
| 8.4 | 14.6 | 30.8 | 55.9 | 90.4 | 100 | 117.6 |  |
| 54.1 | 87.4 | 100 | 116.1 |  |  |  |  |
| 53.4 | 88.0 | 100 | 119.5 |  |  |  |  |
| 46.5 | 58.3 | 82.3 | 97.7 | 101.4 | 100 | 101.1 |  |
| 99.1 | 94.4 | 100 | 98.2 |  |  |  |  |
| 44.5 | 65.0 | 77.2 | 88.0 | 97.1 | 100 | 98.8 |  |
| 57.2 | 62.1 | 74.9 | 84.1 | 94.3 | 100 | 101.3 |  |
| 35.0 | 54.0 | 69.2 | 90.5 | 97.2 | 100 | 102.7 |  |
| 64.6 | 91.3 | 100 | 119.6 |  |  |  |  |
| 41.0 | 58.3 | 71.5 | 86.1 | 97.2 | 100 | 103.2 |  |
| 43.8 | 82.4 | 100 | 117.8 |  |  |  |  |
| 63.5 | 95.0 | 100 | 112.3 |  |  |  |  |
| 58.6 | 89.7 | 100 | 112.7 |  |  |  |  |
| 76.3 | 96.4 | 100 | 111.5 |  |  |  |  |
| 89.7 | 100 |  |  |  |  |  |  |
| 37.6 | 59.6 | 78.5 | 86.9 | 94.3 | 100 | 101.0 |  |
| 44.2 | 56.2 | 63.1 | 79.6 | 95.0 | 100 | 103.3 |  |
| 57.8 | 70.8 | 77.6 | 86.4 | 97.8 | 100 | 107.0 |  |
| 26.6 | 35.1 | 52.2 | 62.4 | 83.6 | 100 | 122.0 |  |
| 40.4 | 53.8 | 66.8 | 87.1 | 97.7 | 100 | 104.6 |  |
| 48.8 | 56.7 | 66.0 | 78.9 | 98.2 | 100 | 106.3 | } |
# ஈசுவர ஐயர்

**ஈசுவர ஐயர்** (*Easwara Iyer*) என்பவர் ஓர் இந்திய அரசியல்வாதி ஆவார். இவர் 1957 முதல் 1962 வரை திருவனந்தபுரம் மக்களவையின் நாடாளுமன்ற உறுப்பினராக பணியாற்றினார். கேரளா உருவான பிறகு திருவனந்தபுரத்திற்கு நடைபெற்ற முதல் நாடாளுமன்றத் தேர்தலில் வெற்றி பெற்றவர் இவர், இவர் தனது நெருங்கிய போட்டியாளரான பிரஜா சோசலிஸ்ட் கட்சியின் ஏ. தாணு பிள்ளையை 10,944 வாக்குகள் வித்தியாசத்தில் தோற்கடித்து சுயேச்சையாகத் தேர்ந்தெடுக்கப்பட்டார்.
# பிரீத்து குப்தா

**பிரீத்து குப்தா** (*Prithu Gupta*) இந்தியாவின் தில்லி மாநிலத்தைச் சேர்ந்த ஒரு சதுரங்க கிராண்டுமாசுட்டர் ஆவார். 2019 ஆம் ஆண்டு சூலை மாதம் 15 வயது 4 மாதங்கள் வயதை தொட்டபோது இவர் இந்த மைல்கல்லை முதன்முதலில் எட்டினார். குப்தா ஒன்பது வயதாக இருந்தபோது சதுரங்கம் விளையாடத் தொடங்கினார். இது மற்ற கிராண்ட்மாசுடர்களுடன் ஒப்பிடும்போது மிகவும் தாமதமான தொடக்கம்தான்.
# பிரீத்து குப்தா

## தொழில்

2013 ஆம் ஆண்டு அக்டோபரில் 1,187 என்ற பன்னாட்டு தரப்புள்ளிகளில் தொடங்கி, பிரீத்து குறைந்த எண்ணிக்கையிலான போட்டிகளில் விளையாடிய போதிலும், ஆறு வருடங்களுக்கும் குறைவான போட்டிகளில் 2,500 புள்ளிகளைக் கடந்தார். அதிகப் போட்டிகளில் கலந்து கொள்வதற்குப் பதிலாக சிறந்த வீரர்கள் கலந்து கொள்ளும் சிறந்த தரவரிசை போட்டி நிகழ்வுகளில் கவனம் செலுத்தினார்.  
2017 ஆம் ஆண்டு சூலை மாதத்தில் பிரீத்து குப்தா செர்பியா நாட்டின் வெலிகோ கிராடிசுடே நகரில் நடைபெற்ற சில்வர் லேக் சதுரங்கப் போட்டியில் தனது முதல் பன்னாட்டு மாசுட்டர் நெறியை அடைந்தார், மேலும் ஒரு மாதத்திற்குப் பிறகு செக் குடியரசில் நடந்த கோல்டன் பிராக் சதுரங்க விழாவில் தனது இரண்டாவது பன்னாட்டு மாசுட்டர் நெறியை அடைந்தார். தொடர் சுழல்முறை போட்டி நிகழ்வில் இவர் தனது ஒன்பது போட்டிகளில் ஏழில் வெற்றி பெற்று முதலிடத்தைப் பிடித்தார். 2,300 பன்னாட்டு தரப்புள்ளிகளையும் கடந்தார்.  
2018 ஆம் ஆண்டு சனவரி மாதத்தில் கிப்ரால்டரில் நடைபெற்ற மாசுட்டர் சதுரங்கப் போட்டியில் பிரீத்து பன்னாட்டு மாசுட்டர் பட்டத்தை வென்று தனது முதல் கிராண்ட்மாசுட்டர் நெறியை அடைந்தார். பின்னர், பால்மா டா மல்லோர்கா 7 ஆவது சதுரங்கப் போட்டியில் 4 ஆவது இடம் பிடித்து பிரீத்து தனது இரண்டாவது கிராண்டுமாசுட்டர் நெறியைப் பெற்றார். 2018 ஆம் ஆண்டு சூலை மாதத்தில் சுவிட்சர்லாந்து நாட்டின் பைல் பன்னாட்டு சதுரங்க விழாவில் இந்நிகழ்வு நடைபெற்றது.  
2018 ஆம் ஆண்டு சூலை மாதத்திலேயே போர்டோவில் நடந்த போர்த்துகீசிய சதுரங்கப் போட்டியின் குழு நிகழ்வில் பிரீத்து குப்தா சிறந்த மரியாதையைப் பெற்றார். அதே ஆண்டு அக்டோபரில் ஐக்கிய இராச்சியத்தில் நடைபெற்ற மற்றொரு போட்டியில் 18 வயதுக்குட்பட்டவர்கள் பிரிவில் இரண்டாவது சிறந்த இளம் வீரராகத் தேர்வு செய்யப்பட்டார்.  
2019 ஆம் ஆண்டு சூலை மாதம் தனது 15 வயது மூன்று மாதத்தில் ஐசுலாந்து நாட்டின் ரெய்க்சாவிக் நகரத்தில் நடைபெற்ற சதுரங்கப் போட்டியில் 18 வயதுக்குட்பட்டவர்கள் பிரிவில் இரண்டாம் இடத்தைப் பிடித்தார். மூன்று மாதங்களுக்குப் பிறகு, கோர்சிகாவில் நடந்த போர்டிசியோ போட்டியில் பிரீத்து குப்தா தனது மூன்றாவது கிராண்டுமாசுட்டர் நெறியைப் பெற்றார். இப்போட்டியில் இவருக்கு ஒன்பதாவது இடம் கிடைத்தது. ஒரு வாரத்திற்குப் பிறகு போர்ச்சுகல் போட்டியின்போது இந்தியாவின் 64 ஆவது கிராண்டுமாசுட்டர் என்ற தகுதியைப் பெற்றார். ஐந்தாவது சுற்றில் செருமன் நாட்டின் யாங்கெலிவிச்சிற்கு எதிரான போட்டியை வென்ற பிறகு, பிரீத்து 2,500 தரப் புள்ளிகளைக் கடந்தார்.  
இவரது சாதனைகளுக்காகவும், முக்கியமான மூன்றாவது கிராண்டுமாசுட்டர் நெறியை எட்டியதற்காகவும், 2,500 தரப் புள்ளிகளைத் தாண்டி தனது கிராண்டுமாசுட்டர் தகுதியை உறுதிப்படுத்தியதற்காகவும், பிரீத்துவுக்கு 2019 ஆம் ஆண்டு ஆகத்து மாதத்தில் சொந்த மாநிலமான அரியானா அரசாங்கத்தால் சிறந்த விளையாட்டு வீரர்களுக்கான மாநில விருது வழங்கப்பட்டது. 2020 சனவரியில் பால புரசுகார் விருதும் வழங்கப்பட்டது 18 வயதுக்குட்பட்ட இந்தியர்களுக்கு விளையாட்டு உட்பட பல்வேறு துறைகளில் சிறப்பான முயற்சிகளுக்காக இவ்விருது வழங்கப்படுகிறது.
# பிரீத்து குப்தா

## சாதனைகள்

2017: முதல் பன்னாட்டு மாசுட்டர் விதிமுறை, சில்வர் லேக் ஓபன், செர்பியா  
2017: கோல்டன் பிராக் சதுரங்கத் திருவிழா, முதலிடம்  
2017: 2 ஆவது பன்னாட்டு மாசுட்டர் விதிமுறை, கோல்டன் பிராக் சதுரங்கத் திருவிழா  
2018: மூன்றாம் பன்னாட்டு மாசுட்டர் விதிமுறை, சர்வதேச மாசுட்டர் பட்டம், கிப்ரால்டர் மாசுட்டர் போட்டியில் கிப்ரால்டர் பட்டத்தை வென்றார்  
2018: 1 ஆவது கிராண்டுமாசுட்டர் விதிமுறை, கிப்ரால்டர் மாசுட்டர் சதுரங்கப் போட்டி  
2018: 2 ஆவது கிராண்டுமாசுட்டர் விதிமுறை, பைல் பன்னாட்டு சதுரங்கத் திருவிழா, சுவிட்சர்லாந்து  
2018: முதலிடம், குழு நிகழ்வு, போர்த்துகீசிய அணி போட்டி  
2019: மூன்றாவது மற்றும் இறுதி கிராண்டுமாசுட்டர் விதிமுறை நெறியை அடைந்தார். போர்டிசியோ சதுரங்கப் போட்டி, கோர்சிகா  
2019: இந்தியாவின் 64 ஆவது கிராண்டுமாசுட்டர் தகுதியை பெற்றார். போர்ச்சுகல் சதுரங்கப் போட்டி, எவோரா, போர்ச்சுகல்  
2020: பால புரசுகார் விருது
# கற்றலின் முன்னேற்றம்

***கற்றலின் முன்னேற்றம்*** (முழு தலைப்பு: ***கற்றல், தெய்வீக மற்றும் மனிதனின் முன்னேற்ற திறன்***) என்பது 1605 ஆம் ஆண்டு பிரான்சிஸ் பேகனின் புத்தகமாகும். இது ஜீன் லெ ராண்ட் டி'அலெம்பர்ட் மற்றும் டெனிஸ் டிடெரோட் ஆகியோரால் *கலைக்களஞ்சியத்தின்* வகைபிரித்தல் கட்டமைப்பிற்கு ஊக்கமளித்தது மட்டும் இல்லாமல் பேகனின் வாழ்க்கை வரலாற்றாசிரியர் மற்றும் கட்டுரையாளரான கேத்தரின் ட்ரிங்கர் போவென் அனுபவ தத்துவத்திற்கு ஆதரவாக ஒரு முன்னோடி கட்டுரையாக இருந்தார்.  
*கற்றல் முன்னேற்றத்தில்* இருந்து பின்வரும் பகுதி பிரபலமான கேம்பிரிட்ஜ் பாடப்புத்தகத்திற்கு முன்னுரையாக பயன்படுத்தப்பட்டுள்ளது:  
: இதனால் டென்னிஸ் ஒரு பயனற்ற விளையாட்டாக இருந்தாலும், இதற்கான மரியாதையும் மற்றும் எதற்க்கும் எதிர்கொள்ள தயாராய் இருக்கும் கண்களும், மேலும் அனைத்து நிலைகளிலும் தன்னை ஈடுபடுத்திக் கொள்ளத் தயாராக இருக்கும் ஒரு உடலை உருவாக்குகிறது, எனவே, இதனால் கணிதத்தில் இணையாக, இடையூறாகப் பயன்படுத்தப்படும் கொள்கை மற்றும் நோக்கத்தை விட குறைவான தகுதி இல்லை.
# லியோனோரா பில்கெர்

**லியோனோரா பில்கெர்** (Leonora Bilger) (3 பிப்ரவரி 1893 - 19 பிப்ரவரி 1975, நியூபர்) நைட்ரசன் சேர்மங்களை ஆய்வு செய்த ஒரு அமெரிக்கப் பெண் வேதியியலாளர் ஆவார். இவர் தனது பணியின் பெரும்பகுதியில் ஹவாய் பல்கலைக்கழகத்தில் ஒரு பிரபலமான ஆசிரியராகவும் நிர்வாகியாகவும் இருந்தார்.
# லியோனோரா பில்கெர்

## வாழ்க்கை

1893 ஆம் ஆண்டு பிப்ரவரி 3 ஆம் நாள் பாஸ்டன், மாசசூசெட்ஸில் பிறந்தார். இவரது தந்தை ஜார்ஜ் நியூஃபர் மற்றும் அவரது தாயார் எலிசபெத் நியூஃபர். இவருக்கு 7 வயதாக இருந்தபோது, இவரது குடும்பம் ஓஹியோவின் சின்சினாட்டிக்கு குடிபெயர்ந்தது. அங்கு பில்கர் (அப்போது நியூஃபர்) தொடக்க மற்றும் மேல்நிலைப் பள்ளிகளில் பயின்றார். 1929 ஆம் ஆண்டிற்கு முன், இவர் சின்சினாட்டி பல்கலைக்கழகத்தில் பேராசிரியரான ஏர்ல் எம். பில்கரை மணந்தார். இவர் தனக்கு 82 வயதான நிலையில் 19 பிப்ரவரி 1975 அன்று இறந்தார்.
# லியோனோரா பில்கெர்

## கல்வி

பில்கெர் 1909 ஆம் ஆண்டில் தனது பதின்மக் கல்வியையும், 1913 ஆம் ஆண்டில் வேதியியலில் இளங்கலைப் பட்டத்தையும், அத்துடன் தன் முதுகலைப் பட்டத்தை 1914 ஆம் ஆண்டிலும் சின்சினாட்டி பல்கலைக் கழகத்தில் முடித்தார். இதே பல்கலைக்கழகத்தில் 1916 ஆம் ஆண்டில், வேதியியலில் தனது முனைவர் பட்டத்தைப் பெற்றார். பின்னர் இதே பல்கலைக்கழகத்தில் இவர் பணிபுரியவும் தொடங்கினார்.
# லியோனோரா பில்கெர்

## அறிவியல் பணி

தனது முனைவர் பட்டத்தைப் பெற்ற சிறிது நேரத்திலேயே, பில்கர் ஸ்வீட் பிரையர் கல்லூரியின் வேதியியல் துறையின் தலைவராக ஆனார், அந்தப் பதவியில் இவர் இரண்டு ஆண்டுகள் இருந்தார். 1919 ஆம் ஆண்டில், இவர் தான் பயின்ற வேதியியல் துறைக்குத் திரும்பினார். அங்கு இவர் 10 ஆண்டுகள் தங்கினார். பில்கர் 1924-25 வரை கேம்பிரிச்சுப் பல்கலைக்கழகத்தின் நியூன்ஹாம் கல்லூரியில் சாரா பெர்லினர் ஆய்வு மாணவராகக் கழித்தார். சின்சினாட்டி பல்கலைக்கழகத்தில் பணிபுரிந்த பிறகு, பில்கரும் இவரது கணவரும் ஹவாய் பல்கலைக்கழகத்தின் வேதியியல் துறைக்குச் சென்றனர். அங்கு இவர் தனது தொழில் வாழ்க்கையின் எஞ்சிய பகுதியைக் கழித்தார். இவர் 1943 ஆம் ஆண்டில் துறைத் தலைவராகப் பதவி உயர்வு பெற்று 11 ஆண்டுகள் அந்தப் பதவியில் இருந்தார்; 1953 ஆம் ஆண்டில் இவர் அங்கு மூத்த பேராசிரியரானார். 1960 ஆம் ஆண்டில், இவர் ஓய்வு பெற்று விட்டார். ஓய்வு பெற்ற பேராசிரியராக 1964 ஆம் ஆண்டு வரை பணியாற்றி விட்டு பின்னர் முழுமையாக ஓய்வு பெற்றார். ஹவாய் பல்கலைக்கழகத்தில் அவர் இருந்த காலத்தில், அவர்களின் புதிய வேதியியல் ஆய்வகத்தை வடிவமைத்தார். இந்த ஆய்வகம் 1951 ஆம் ஆண்டில் கட்டி முடிக்கப்பட்டது. 70,000 சதுர அடி வசதியைக் கொண்ட இந்த ஆய்வகத்தின் கட்டுமான செலவு 1.5 மில்லியன் டாலர் ஆகும். இந்த ஆய்வகத்திற்கு 1959 ஆம் ஆண்டில் பில்கர்ஸ் பெயரிடப்பட்டது.  
நைட்ரஜன் சேர்மங்கள் பற்றிய பில்கரின் ஆய்வுகள் ஹைட்ராக்சிலமின்கள் மற்றும் ஹைட்ராக்ஸாமிக் அமிலங்களைப் பற்றிய அவரது ஆய்வறிக்கையில் தொடங்கியது. இவர் சின்சினாட்டி பல்கலைக்கழகத்தின் வேதியியல் துறைக்குத் திரும்பியபோது, அதன் ஆராய்ச்சியை வழிநடத்தும் பணி அவருக்கு வழங்கப்பட்டது. இந்த நேரத்தில் சமச்சீரற்ற நைட்ரஜன் வேதிப்பொருள்களைப் பற்றி ஆய்வு மேற்கொண்டார். பில்கர் ஹவாய் பல்கலைக்கழகத்தில் இந்த ஆராய்ச்சியைத் தொடர்ந்தார். இருப்பினும், இவர் கற்பித்தல் மற்றும் நிர்வாகப் பணிகளுக்கு அதிக நேரத்தை ஒதுக்கினார். இவரது பிற்கால ஆராய்ச்சி புற்றுநோயை எதிர்த்துப் போராடும் வேதிப்பொருள்களின் நச்சுத்தன்மையைப் பற்றியது. வெப்பமண்டலத் தாவர எண்ணெய்களில் காணப்படும் ஸ்டீரால்கள் மற்றும் சிவப்பு மிளகாயில் உள்ள நிறமிகளையும் இவர் ஆய்வு செய்தார்.
# லியோனோரா பில்கெர்

## அறிவியல் பணி

### கௌரவங்கள்

1953 ஆம் ஆண்டில், அமெரிக்க வேதியியல் குமுகம் வழங்கிய கார்வன்-ஒலின் பதக்கத்தைப் பெற்றவர் பில்கர். சமச்சீரற்ற நைட்ரஜன் சேர்மங்களுடன் அவர் செய்த பணிக்காக இந்த கௌரவத்தைப் பெற்றார். 1936 ஆம் ஆண்டு முதல் வழங்கப்பட்டு வரும் இந்தப் பதக்கம், வேதியியல் துறையில் குறிப்பிடத்தக்க பங்களிப்பைச் செய்த பெண்களுக்கு வழங்கப்படுகிறது. அவர் அறிவியல் முன்னேற்றத்திற்கான அமெரிக்க சங்கம் மற்றும் நியூயார்க் அறிவியல் அகாதமி ஆகியவற்றில் உறுப்பினராக இருந்தார்.
# உரோமன் உல்ரிச் செக்சில்

**உரோமன் உல்ரிச் செக்சில்** *(Roman Ulrich Sexl)* (19 அக்தோபர் 1939 – 10 ஜூலை 1986) ஒரு தலயாய ஆத்திரியக் கோட்பாட்டு இயற்பியலாளர் ஆவார். இவர் சிறப்பு சார்பியல் நூல்களுக்காகப் பெயர்பெற்றவர்.
# உரோமன் உல்ரிச் செக்சில்

## வாழ்க்கை

இவர் பீட்டர் சி. அய்ச்சல்பர்குடன் இணைந்து வெளியிட்ட "பொருண்மையற்ற துகளின் ஈர்ப்புப் புலம் பற்றி" எனும் வெளியீடு அடிக்கடி சான்று காட்டப்படும் கட்டுரை ஆகும்.  
இவர் 1972 இல் இருந்து வியன்னா பல்கலைக்கழகத்தில் அண்டவியல், பொது சார்பியல் பேராசிரியராக இருந்தார். இவர் 1971 முதல் 1975 வரை ஆத்திரியக் கல்விக்கழகத்தில் விண்வெளித் தேட்ட நிறுவன இயக்குநராக இருந்தார்.  
இவர் 1980 இல் இராபர்ட் விச்சார்டு போகில் ப்ரிசைப் பெற்றார். இப்போது ஆண்டுதோறும் இயற்பியல் கற்பித்தல் சாதனைக்கான உரோமன் உல்ரிச் செக்சில் பரிசு வழங்கப்படுகிறது.
# உரோமன் உல்ரிச் செக்சில்

## வெளியீடுகள்

- சார்பியல் (1972)
- ஈர்ப்பும் அண்டவியலும் (1975)
- சார்பியல், குழுக்களும் துகள்களும் (1975)
-
# Module:Navbox/styles.css

/* */
.navbox {
box-sizing: -box;
: solid #a2a9b1;
width: 100%;
clear: both;
font-size: 88%;
text-align: ;
padding: ;
margin: 1em auto 0; /* Prevent preceding content from clinging to navboxes */
}  
.navbox .navbox {
margin-top: 0; /* No top margin for nested navboxes */
}  
.navbox + .navbox, /* TODO: remove first line after transclusions have updated */
.navbox + .navbox-styles + .navbox {
margin-top: -; /* Single pixel between adjacent navboxes */
}  
.navbox-inner,
.navbox-subgroup {
width: 100%;
}  
.navbox-group,
.navbox-title,
.navbox-abovebelow {
padding: 0.25em 1em;
line-height: 1.5em;
text-align: ;
}  
.navbox-group {
white-space: nowrap;
/* @noflip */
text-align: ;
}  
.navbox,
.navbox-subgroup {
background-color: #fdfdfd;
}  
.navbox-list {
line-height: 1.5em;
-color: #fdfdfd; /* Must match background color */
}  
.navbox-list-with-group {
text-align: ;
--width: ;
--style: solid;
}  
/* cell spacing for navbox cells */
/* Borders above 2nd, 3rd, etc. rows */
/* TODO: figure out how to replace tr as structure;
- with div structure it should be just a matter of first-child */
tr + tr > .navbox-abovebelow,
tr + tr > .navbox-group,
tr + tr > .navbox-image,
tr + tr > .navbox-list {
-top: solid #fdfdfd; /* Must match background color */
}  
.navbox-title {
background-color: #ccf; /* Level 1 color */
}  
.navbox-abovebelow,
.navbox-group,
.navbox-subgroup .navbox-title {
background-color: #ddf; /* Level 2 color */
}  
.navbox-subgroup .navbox-group,
.navbox-subgroup .navbox-abovebelow {
background-color: #e6e6ff; /* Level 3 color */
}  
.navbox-even {
background-color: #f7f7f7;
}  
.navbox-odd {
background-color: transparent;
}  
/* TODO: figure out how to remove reliance on td as structure */
.navbox .hlist td dl,
.navbox .hlist td ol,
.navbox .hlist td ul,
.navbox td.hlist dl,
.navbox td.hlist ol,
.navbox td.hlist ul {
padding: 0.125em 0;
}  
.navbox .navbar {
display: block;
font-size: 100%;
}  
.navbox-title .navbar {
/* @noflip */
float: ;
/* @noflip */
text-align: ;
/* @noflip */
margin-: 0.5em;
}  
/** T367463 */
body.skin--responsive .navbox-image img {
max-width: !important;
}  
@media print {
body.ns-0 .navbox {
display: !important;
}
}
# கட்டுரைகள் (பிரான்சிஸ் பேக்கன்)

***கட்டுரைகள்: மத தியானங்கள், புறக்கணிப்பு மற்றும் அகற்றும் இடங்கள் பார்த்து அனுமதி*** (*Essays: Religious Meditations. Places of Perswasion and Disswasion. Seene and Allowed*, 1597) என்பது தத்துவஞானி, அரசியல்வாதி மற்றும் சட்ட அறிஞர் பிரான்சிசு பேக்கனால் வெளியிடப்பட்ட முதல் புத்தகமாகும். *கட்டுரைகள்* பொது மற்றும் தனிப்பட்ட வாழ்க்கையிலிருந்து பலவிதமான பாணிகளில் தலைப்புகளை உள்ளடக்கியமாகவும் ஒவ்வொரு சந்தர்ப்பத்திலும் பல்வேறு கோணங்களிலும் விளக்குகின்றது. முதல் பதிப்பில் 10 கட்டுரைகளையும் , இரண்டாவது பதிப்பில் 38 உடன் 1612 வெளிவந்தது. மற்றும், கட்டுரைகள் அல்லது *ஆலோசனைகள், சிவில் மற்றும் ஒழுக்கம்* என்ற தலைப்பில் 58 கட்டுரைகளுடன் 1625 இல் வெளியிடப்பட்டது. பேக்கனின் வாழ்நாளில் பிரஞ்சு மற்றும் இத்தாலிய மொழிகளில் மொழிபெயர்ப்புகள் தோன்றின. 1625 இல் வெளியிடப்பட்ட பேக்கனின் கட்டுரை, "ஆஃப் பிளாண்டேஷன்ஸ்" இல், அவர் நடவு காலனிகளை போருடன் தொடர்புபடுத்துகிறார். அத்தகைய காலனி இராணுவச் சட்டத்தைப் பயன்படுத்துவதற்கான ஆணையம் அல்லது அதிகாரம் உள்ளவர்களால் நிர்வகிக்கப்பட வேண்டும் என்று அவர் கூறுகிறார்.
# கட்டுரைகள் (பிரான்சிஸ் பேக்கன்)

## விமர்சன வரவேற்பு

*பேக்கன் கட்டுரைகளை* "எனது மற்ற ஆய்வுகளின் மறுஉருவாக்கம் " என்ற தலைப்பில் வெளிவந்த கட்டுரை அவரது சமகாலத்தவர்களால் உயர்ந்த பாராட்டு பெற்று, கட்டுரை வடிவத்தை கண்டுபிடித்ததற்காக அவரை பெருமையாக கொண்டாட செய்தனர். பின்னர் மான்டெய்ன், அரிஸ்டாட்டில் மற்றும் பிற எழுத்தாளர்களின் படைப்புகளில் இருந்துதான் பேக்கன் இதை கண்டறிந்தார் என்பதை பிந்தைய ஆய்வுகள் தெளிவுபடுத்தியுள்ளன, *இருப்பினும் அவரது கட்டுரைகள்* மிகவும் புகழ் வாய்தன. 19 ஆம் நூற்றாண்டின் இலக்கிய வரலாற்றாசிரியர் ஹென்றி ஹாலம் அவர்கள், " பேக்கனின் ஆங்கில மொழியில் முந்தைய அல்லது பிற்கால வேலைகளை விட ஆழமான மற்றும் பாகுபாடு காட்டுகிறார்கள்". என்று குறிப்பிடுகிறார்
# கட்டுரைகள் (பிரான்சிஸ் பேக்கன்)

## பழமொழிகள்

சொற்றொடர் மேதை பேகனின் , பிற்காலக் கட்டுரைகளில் பெரும் சாதகமாகத் அமைகிறது. *துணிச்சல்* என்ற கட்டுரையில் அவர் , "மலை மஹோமத்திற்கு வரவில்லை என்றால், மஹோமத் மலைக்கு செல்வார்", என்று எழுதினார். இது அச்சில் உள்ள பழமொழியின் ஆரம்பகால தோற்றமாகும். "பணயக்கைதிகள் டூ பார்ச்சூன் " என்ற தொடர்மொழி *திருமணம் மற்றும் தனி வாழ்க்கை* கட்டுரையில் தோன்றுகிறது - மீண்டும் இது ஆரம்பகால பயன்பாடாகும். *ஆக்ஸ்போர்டு அகராதியில்* 1999 பதிப்பில் இருந்து 91 கட்டுரைகள் மேற்கோள்களாக குறிப்பிடபட்டுள்ளது.
# கட்டுரைகள் (பிரான்சிஸ் பேக்கன்)

## உள்ளடக்க பட்டியல்

தாமஸ் மார்க்பியின் 1853 பதிப்பின் உள்ளடக்கப்பட்ட கட்டுரைகள் மற்றும் அவை வெளியான தேதிகள் பின்வருமாறு பட்டியலிடப்பட்டுள்ளன:
# கட்டுரைகள் (பிரான்சிஸ் பேக்கன்)

## சமீபத்திய பதிப்புகள்

- Michael J. Hawkins (ed.) *Essays* (London: J. M. Dent, 1973). No. 1010 in Everyman's Library.
- Michael Kiernan (ed.) *The Essayes or Counsels, Civill and Morall* (Oxford: Clarendon Press, 1985). Vol. 15 of The Oxford Francis Bacon.
- John Pitcher (ed.) *The Essays* (Harmondsworth: Penguin, 1985). In the Penguin Classics series.
- Brian Vickers (ed.) *The Essays or Counsels, Civil and Moral* (New York: Oxford University Press)
# தானாஜி ஜாதவ்

**தானாஜி ஜாதவ்** (**Dhanaji Jadhav**)–1708) முகலாய-மராத்தியப் போர்களில் (1680 – மே 1707) முகலாயர்களுக்கு எதிராக மராத்தியப் பேரரசின் சார்பில் பங்கெடுத்த படைத்தலைவர்களில் ஒருவர் ஆவார். இவர் மராத்தியப் படைத்தலைவர் சாந்தாஜி கோபர்படேவுடன் இணைந்து தக்காணத்தில் அவுரங்கசீப்ப்பின் முகலாயப் படைகளை எதிர்த்து போர் புரிந்தவர். சாந்தாஜி கோபர்படேவின் மறைவிற்குப் பின் தானாஜி ஜாதவ் மராத்தியப் படைகளின் தலைமைப் படைத்தலைவராக 1696-ஆம் ஆண்டு முதல் 1708-ஆம் ஆண்டு முடிய இறக்கும் வரை பதவி வகித்தவர்.  
முகலாய-மராத்தியப் போர்கள்
# தானாஜி ஜாதவ்

## பின்னணி

மராத்திய சத்திரியக் குடும்பத்தில், ஏறத்தாழ 1650-ஆம் ஆண்டில் பிறந்த தானாஜி ஜாதவ், பேரரசர் சிவாஜியின் தாய் ஜிஜாபாயால் வளர்க்கப்பட்டார். தானாஜி ஜாதவின் தாத்தா அக்கோல்ஜி ஜிஜாபாயின் சகோதரர் ஆவார். சாந்தாஜி கோபர்படேவின் மகன் சாம்புஜி கூட சிவாஜியுடன் ஜிஜாபாயின் வளர்ப்பில் வளர்ந்தவர்கள்.
# தானாஜி ஜாதவ்

## இளமை வாழ்க்கை

இளமையில் தானாஜி ஜாதவ் சிவாஜியின் மராத்தியப் படையில், படைத்தலைவர் பிரதாபராவ் குஜார் தலைமையில் இணைந்து முகலாயர் மற்றும் தக்கானச் சுல்தான்களுக்கு எதிராகப் போரிட்டார்.எனவே தானாஜி ஜாதவ், தாராபாய்யை விட்டு வெளியேறி, சத்திரபதி சாகுஜியுடன் இணைந்து கொண்டார். காலில் ஏற்பட்ட ஆறாத காயம் காரணமாக தானாஜி ஜாதவ் கோலாப்பூரில் மறைந்த பிறகு, அவரது மகன் சந்திரசென் ஜாதவ் ராவ், தானாஜி ஜாதவின் பணியிடத்தில் படைத்தலைவராக பொறுப்பு ஏற்றார்.
# சாந்தாஜி கோர்படே

**சாந்தாஜி கோர்படே** (**Santaji Mahaloji Ghorpade**),(1645–1696) சத்திரபதி இராஜாராம் ஆட்சியின் போது மராத்தியப் பேரரசின் புகழ்பெற்ற 6-வது தலைமைப் படைத்தலைவர் ஆவார். 1689 முதல் 1696-ஆம் ஆண்டு முடிய இரண்டு பத்தாண்டுகளில் நடைபெற்ற முகலாய-மராத்தியப் போர்களில் படைத்தலைவர் தானாஜி ஜாதவ்வுடன் தொடர்ந்து பங்கெடுத்தவர். இவர் கொரில்லாப் போர் முறையில் தம்படைகளை முகலாயர் படைகளுக்கு எதிராகப் போரிட்டதில் புகழ்பெற்றவர்.
# சாந்தாஜி கோர்படே

## இளமை வாழ்க்கை

போன்சலே குலத்தின் ஒரு பிரிவினான கோர்படே குடும்பத்தில் பிறந்த சாந்தாஜி கோர்படே 1660-ஆம் ஆண்டில் பிறந்திருக்கலாம் என வரலாற்று ஆய்வாளர்கள் கருதுகின்றனர். மராத்தியப் பேரரசர் சம்பாஜியின் படைத்தலைவரான மலோஜி கோபர்ப்டேயின் மூன்று மகன்களில் மூத்தவர் சாந்தாஜி கோர்படே ஆவார். சத்திரபதி இராஜாராம் ஆட்சியின் போது சாந்தாஜி கோர்படே, மராத்தியப் பேரரசின் புகழ்பெற்ற 6-வது தலைமைப் படைத்தலைவராக பதவியேற்றார்.  
1686-ஆம் ஆண்டில் செஞ்சிப் பகுதியிலிருந்து உணவுப் பொருட்களைக் கொண்டு வருவதற்காக சாந்தாஜி கோர்டேயையும், மூத்த படைத்தலைவர் கேசவ திருமால் பிங்களேயையும் 17,000 பேர் கொண்ட படைகளுடன் சத்திரபதி இராஜாராம் அனுப்பினார். 1689 இல் சம்பாஜி முகலாயர்களிடம் பிடிபட்டபோது, படைத்தலைவர் சாந்தாஜி கோர்படேவின் தந்தை படைத்தலைவர் மலோஜி கோர்படே பாதுகாப்பிற்காக சம்பாஜியுடன் உடனிருந்தார். மேலும் மலோஜி சங்கமேஸ்வரில் சம்பாஜியின் பாதுகாப்பில் உயிர் துறந்தார்.
# சாந்தாஜி கோர்படே

## முகலாய-மராத்தியப் போரில் சாந்தாஜி கோபர்படேவின் பங்கு

மராத்தியப் பேரரசர் சத்திரபதி இராஜாராம் ஆட்சியின் துவக்கத்தில், 1689-ஆம் ஆண்டில் சாந்தாஜி கோபர்படே 5,000 படைவீரர்களுக்கு தலைமை தாங்கினார். செப்டம்பர் 1689-ஆம் ஆண்டில் பன்காலா கோட்டை போரில், படைத்தலைவர் தானாஜி ஜாதவ்வுடன் இணைந்த சாந்தாஜி கோபர்படே அவுரங்கசீப்பின் படைத்தலைவர் சேக் நிஜாமின் படைகளை வென்றதுடன், அவர்களின் குதிரைகள், யானைகள் மற்றும் கருவூலங்களை பறிமுதல் செய்தார்.  
1689–1690 காலத்தில் சத்திரபதி இராஜாராம் செஞ்சிக் கோட்டையில் பாதுகாப்பாக இருந்த போது, படைத்தலைவர்கள் சாந்தாஜி மற்றும் தானாஜி ஒன்றிணைந்து முகலாயப் படைகளை, கர்நாடகாப் பகுதியில் நுழைவதை தடுத்தனர். டிசம்பர் 1690-ஆம் ஆண்டில் மராத்திய அமைச்சர்கள் இராமசந்திர பந்த் அமத்யா மற்றும் சங்கர் நாராயணன் மேற்பார்வையில் சாந்தாஜி கோபர்படே மற்றும் தானாஜி ஜாதவ் மராத்திய தலைமைப் படைத்தலைவர்களாக நியமிக்கப்பட்டனர்.  
25 மே 1690 அன்று முகலாய படைத்தலைவர் ருஸ்தம் கானை வென்று சாத்தாரா நகரத்தை தானாஜி ஜாதவுடன் இணைந்து சாந்தாஜி கோர்படே கைப்பற்றினார். இதனால் முகலாயர்களுக்கு பின்னடைவு ஏற்பட்டது. இந்த வெற்றிக்காக சூலை 1692-ஆம் ஆண்டில், சாந்தாஜி கோபர்டேவுக்கு *தேஷ்முக்* விருது வழங்கப்பட்டது.  
14 டிசம்பர் 1692 அன்று சந்தாஜி, முகலாயப் படைத்தலைவர் அலிமார்தன் படைகளை வென்று செஞ்சிக் கோட்டை கைப்பற்றினார்.
# சாந்தாஜி கோர்படே

## இறப்பு

1696-ஆம் ஆண்டில் சந்தாஜி கோர்படே முகலாயப் படைத்தலைவரால் கொல்லப்பட்டார்..
# கருஞ்சிவப்பு தினமு

**கருஞ்சிவப்பு தினமு** ( *thicket tinamou* அல்லது *rufescent tinamou* ) என்பது மித வெப்பமண்டல மற்றும் வெப்பமண்டல மத்திய மெக்சிகோவில் உள்ள ஈரப்பதமான காடுகளில் காணப்படும் ஒருவகை தினமு ஆகும்.
# கருஞ்சிவப்பு தினமு

## வகைபிரித்தல்

அனைத்து தினமோக்களும் டினாமிடே குடும்பத்தைச் சேர்ந்தவை. தினமோக்களால் பறக்க முடியும், என்றாலும் இவை பொதுவாக சிறப்பாக பறக்கும் பறவைகள் அல்ல.  
ரெனே-பிரிமிவிர் லெசன் 1842 ஆம் ஆண்டில் எல் சால்வடோர், லா யூனியனில் இருந்து பெற்ற ஒரு மாதிரியிலிருந்து கருஞ்சிவப்பு தினாமோவை இனம் கண்டார்.
# கருஞ்சிவப்பு தினமு

## வகைபிரித்தல்

### விளக்கம்

கருஞ்சிவப்பு தினமு 27 முதல் 29 செமீ (11-11 அங்குலம்) நீளமும் 440 கிராம் (16 அவுன்ஸ்) எடையும் கொண்டது. இதன் மேல் பகுதி பழுப்பு நிறத்தில் இருக்கும். முதுகு, பிட்டம் மற்றும் இறக்கைகளில் பெரிதும் கம்பியோட்டம் போன்று கருப்பு நிறக் கோடுகள் ஓடும். இதன் கீழ்ப்பகுதி வெளிர் பழுப்பு நிறமாகவும், மார்பகத்தின் மீது இலவங்கப்பட்டை நிறமாகவும், வயிற்றில் சாம்பல் நிறமாகவும் இருக்கும். இதன் தலை பழுப்பு நிறத்திலும் அலகு பழுப்பு நிறத்திலும், கால்கள் சிவப்பு நிறத்துடன் காணப்படும்.
# கருஞ்சிவப்பு தினமு

## நடத்தை

இந்த இனம் நீராவி எஞ்சின் போல ஒலிக்கும் ‘ஹூ-ஓ’ என்ற ஒரேமாதிரியான குரலைக் கொண்டுள்ளது. கருஞ்சிவப்பு தினமுவை சோடிகளாகவோ, குடும்பங்களாகவோ அல்லது தனித்துப் பறவையாகவோ காணலாம், மேலும் பெரும்பாலான தினமோக்களைப் போலவே, இது பறப்பதை விட நடக்க விரும்புகிறது.
# கருஞ்சிவப்பு தினமு

## நடத்தை

### உணவு

பெரும்பாலான தினமுக்களைப் போலவே, இது பழங்கள், விதைகள் மற்றும் முதுகெலும்பிலி விலங்குகளை உண்ணும்.
# கருஞ்சிவப்பு தினமு

## நடத்தை

### இனப்பெருக்கம்

பெரும்பாலான தினமோக்களைப் போலவே, இவை அதன் கூட்டை தரையில் உயரமான வேர்ப்பகுதிகளில் வைக்கும். இது மூன்று முட்டைகளைக் கொண்டிருக்கும், ஆனால் சிலவசமயம் ஏழு முட்டைகள் வரை இருக்கும். முட்டைகள் பளபளப்பானதாகவும், ஊதா நிறத்திலும் இருக்கும். இந்த இனமும் ஸ்லேட்டி-மார்பக தினமுவும் கலப்பினங்களை உற்பத்தி செய்யும்.
# அபு கீனா

**அபு கீனா** (*Abu Hena*, 31 சனவரி 1950 – 20 சூலை 2025) என்பவர் இந்தியத் தேசிய காங்கிரசு அரசியல்வாதி ஆவார். இவர் அமைச்சராகவும் ஐந்து முறை சட்டமன்ற உறுப்பினராகவும் இருந்துள்ளார்.
# அபு கீனா

## தனிப்பட்ட வாழ்க்கை

சட்டப்படிப்பில் பட்டம் பெற்ற முதுகலைப் பட்டதாரியான அபு கீனா, கல்கத்தா உயர் நீதிமன்றத்தில் வழக்கறிஞராகப் பணியாற்றினார். இவர் சித்தார்த்த சங்கர் ரே அரசாங்கத்தில் கேபினட் அமைச்சராக இருந்த அப்துஸ் சத்தாரின் மகன் ஆவார்.
# அபு கீனா

## அரசியல் வாழ்க்கை

அபு கீனா 1991, 1996, 2001, 2006 மற்றும் 2011 இல் மேற்கு வங்காளத்தில் உள்ள லால்கோலா (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டார்.  
இவர் 2011-இல் மேற்கு வங்காள அரசில் மீன்வளத்துறை அமைச்சராகவும், உணவு பதப்படுத்துதல் தொழில்கள் மற்றும் தோட்டக்கலை அமைச்சராகவும் இருந்தார். செப்டம்பர் 2012-ல் மற்ற காங்கிரசு அமைச்சர்களுடன் அபு கீனா பதவி விலகினார்.  
இவர் மாநில காங்கிரசு குழுவின் செயலாளராகவும் இருந்தார்.
# வாள் அவரை

**வாள் அவரை** அல்லது **கத்தி அவரை** (*sword bean* அல்லது ** scimitar bean** ) என்பது இருபுற வெடிக்கனி குடும்ப தாவர இனமாகும். இது வணிக ரீதியாக வேளாண்மை செய்யாவிட்டாலும், நடு மற்றும் தென் மத்திய இந்தியாவின் உட்புறத்தில் இது காய்கறியாகப் பயன்படுத்தப்படுகிறது. முதிராத காய்கள் ஆப்பிரிக்கா மற்றும் ஆசியாவில் காய்கறிகளாக பயன்படுத்தப்படுகிறது.  
"ஸ்வாட் பீன்" என்ற பெயரானது வேறு சில இருபுற வெடிக்கனி வகைகளைக் குறிப்பிடவும் பயன்படுத்தப்படுகிறது. குறிப்பாக பொதுவான பலா அவரை *கனவாலியா என்சிஃபார்மிஸ்* போன்றவற்றை குறிக்க பயன்படுத்தப்படுகிறது.
# பிரசியோடைமியம் ஆக்சலேட்டு

**பிரசியோடைமியம் ஆக்சலேட்டு** (*Praseodymium oxalate*) என்பது C<sub>6</sub>O<sub>12</sub>Pr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இளம் பச்சைநிற படிகங்களாக உருவாகும் இது தண்ணீரில் கரையாமல் படிக நீரேற்றாக உருவாகிறது.
# பிரசியோடைமியம் ஆக்சலேட்டு

## தயாரிப்பு

ஆக்சாலிக் அமிலத்துடன் கரையக்கூடிய பிரசியோடைமியம் உப்புகள் வினையில் ஈடுபட்டு பிரசியோடைமியம் ஆக்சலேட்டு உருவாகிறது.
::<math>\mathsf{2Pr(NO_3)_3 + 3(COOH)_2 \ \xrightarrow{}\ Pr_2(C_2O_4)_3\downarrow + 6HNO_3 }</math>
# பிரசியோடைமியம் ஆக்சலேட்டு

## பண்புகள்

பிரசியோடைமியம் ஆக்சலேட்டு வெளிர் பச்சை நிற படிகங்களை உருவாக்குகிறது. பிரசியோடைமியம் ஆக்சலேட்டு தண்ணீரில் கரையாது.
இச்சேர்மம் படிக நீரேற்றுகளை உருவாக்குகிறது. அவை வெளிர் பச்சை படிகங்களாக உள்ளன: எ.கா Pr<sub>2</sub>(C<sub>2</sub>O<sub>4</sub>)<sub>3</sub>•10H<sub>2</sub>O.
படிக நீரேற்றானது வெப்பமடையும் போது படிப்படியாக சிதைகிறது:
# பிரசியோடைமியம் ஆக்சலேட்டு

## பயன்கள்

பிரசியோடைமியம் தயாரிக்கையில் இச்சேர்மம் ஒர் இடைநிலைப் பொருளாகப் பயன்படுத்தப்படுகிறது. சில கண்ணாடிகளுக்கு வண்ணம் பூசவும் இது பயன்படுத்தப்படுகிறது. வேறு சில பொருட்களுடன் இதை கலந்தால், சேர்மமானது கண்ணாடிக்கு அடர் மஞ்சள் நிறத்தை அளிக்கிறது.
# கோபிகா வர்மா

கல்யாணிக்குட்டி அம்மாதான் இவருக்கு குரு என்றாலும், மோகினியாட்டத்தில் கோபிகா வர்மா தனக்கே உரிய பாணியைப் பின்பற்றுகிறார். காவலம் நாராயண பணிக்கரின் கீழ் சொப்பனா பாணியில் மோகினியாட்டமும் இவர் ஆடியுள்ளார். சுகதகுமாரி எழுதி எம். செயயச்சந்திரன் இயற்றிய ராதையெவிடே என்ற கவிதைக்கு மோகினியாட்ட வடிவில் கோபிகா நடனமாடியுள்ளார். *சாயாமுகி* இவர் செய்த மற்றொரு நடன நிகழ்ச்சியாகும். இப்போது சங்கராச்சாரியாரின் வாழ்க்கையை அடிப்படையாகக் கொண்ட ஒரு நடன அமைப்பை உருவாக்கி வருகிறார்.
# கோபிகா வர்மா

## விருதுகளும் கௌரவங்களும்

- சங்கீத நாடக அகாடமி விருது 2018
- கலைமாமணி 2004 மோகினியாட்டத்திற்காக கலைமாமணியைப் பெற்ற முதலாவது நடனக் கலைஞர்.
- கிருட்டிணா கான சபையின் நிருத்ய சூடாமணி விருது 2010
- சத்ய அபிநய சுந்தரம் 2007
- அவுஸ் ஆஃப் காமன்சு அமைப்பு வழங்கிய சிறந்த செயல்திறன் விருது - இலண்டன் 2003
- சத்ய அபிநய சுந்தரம்
- நாட்டிய கலா விபஞ்சி
- ராசகீய புரசுகாரம்
# ஈரோனிய சராசரி

கணிதத்தில் இரு எதிர்மமற்ற மெய்யெண்கள் *A* , *B* இன் **ஈரோனிய சராசரி** (*Heronian mean*) *H* ஆனது பின்வரும் வாய்பாட்டால் தரப்படுகிறது:  
:<math>H = \frac{1}{3} \(A + \sqrt{A B} +B \).</math>  
இச்சராசரி, கணிதவியலாளர் ஈரோனின் பெயரால் அறியப்படுகிறது.
# ஈரோனிய சராசரி

## திண்ம வடிவவியலில் பயன்பாடு

திண்ம வடிவவியலில் ஒரு கூம்பு அல்லது பட்டைக்கூம்பின் அடிக்கண்டத்தின் கனவளவைக் கணக்கிடுவதற்குப் பயன்படுகிறது.
அடிக்கண்டத்தின் கனவளவானது, அதன் உயரம் மற்றும் எதிரெதிர் இணை அடிப்பக்கங்களின் பரப்பளவுகளின் ஈரோனின் சராசரியின் பெருக்குத்தொகையாகும்.  
:<math>V = \frac{h}{3}\(B_1+\sqrt{B_1 B_2}+B_2\)</math>.
# ஈரோனிய சராசரி

## பிற சராசரிகளுடான தொடர்பு

*A* , *B* இரண்டின் ஈரோனிய சராசரியானது இவ்விரு எண்களின் கூட்டு மற்றும் பெருக்கல் சராசரிகளின் எடையிடப்பட்ட சராசரியாகும்:  
:<math> H = \frac{2}{3}\cdot\frac{A+B}{2} + \frac{1}{3}\cdot\sqrt{A B}.</math>
# எய்லீன் கொஞ்சேல்சு

**எய்லீன் கொஞ்சேல்சு** *(Eileen Gonzales)* ஓர் அமெரிக்க வானியற்பியலாளர் ஆவார். இவர் கார்னெல் பல்கலைக்கழக வானியல் துறையில் முதுமுனைவர் ஆய்வுறுப்பினராக உள்ளார். அங்கே இவர் புறவெளிக் கோள்கள் ஆய்வில் ஈடுபட்டுள்ளார். இவர் இயற்பியலில் கருப்பர் எனும் இயக்கத்திம் இணை நிறுவனரும் ஆவார். இந்த இயக்கம் கருப்பின இயற்பியலாளர் ஏற்பிற்காகவும் முன்னேற்றத்துக்காகவும் போராடிவரும் அமைப்பாகும்.
# எய்லீன் கொஞ்சேல்சு

## இளமையும் கல்வியும்

இவர் வர்ஜீனியா கடற்கரையில் வளர்ந்துள்ளார். மிச்சிகான் மாநிலப் பல்கலைக்கழகத்தில் வானியற்பியல் படித்து, தன் மூதறிவியல் பட்டத்தைச் சான் பிரான்சிசுக்கோ பல்கலைக்கழகத்தில்இருந்து பெற்றார். பிறகு இவர் நியூயார்க் மாநகரப் பல்கலைக்கழகத்தின் மேற்பட்டப் படிப்பு மையத்தில் சேர்ந்து அன்ட்டர் கல்லூரியில் முதுகலைபாட்டமும் இயற்பியலில் மூதாய்வர் பட்டமும் பெற்றார். இவர் 2020 இல் தன் முனைவர் பட்டத்தைப் பெற்றுள்ளார். இவர் தன் முனைவர் ஆய்வின்போது, தாழ்பொருண்மை விண்மீன்களின் வளிமண்டல நிலைமைகளையும் பழுப்புக் குறுமீன்களின் வளிமண்டல நிலைமைகளையும் ஆய்வு செய்துள்ளார்.
# எய்லீன் கொஞ்சேல்சு

## ஆராய்ச்சியும் வாழ்க்கைப்பணியும்

இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் அமெரிக்க இயற்கை வரலாற்று அருங்காட்சியத்தில் வருகைதரு அறிவியலாளராகவும் உள்ளார்.
# எய்லீன் கொஞ்சேல்சு

## பரப்புரையும் கருப்பின முன்னேற்றமும்

இவர் அறிவியல் கல்வியிலும் பரப்புரைத் திட்டங்களிலும் ஈடுபடுகிறார். இவர் முனவர் பட்டம் படிக்கும்போது அமெரிக்க இயற்கை வரலாற்று அருங்காட்சியத்தில் உயர்நிலைப் பள்ளி மாணவர்களை மேற்பார்வையிட்டு வழிநடத்தியுள்ளார். மேலும் அவர்களுக்கு வானியலையும் கற்பித்துள்ளார். இவர் சார்லசு டி. பிரவுனுடனும், யெசீக்கா எசுகுவிவேவுடனும் இணைந்து முதன்முதலாக கருப்பின இயற்பியலாளர் வாரத்தை முன்னின்று நடத்தினார். இந்நிகழ்வு கருப்பின இயற்பியலாளர்களை முன்னிறுத்தவும் அவர்களது அறிவியல் கொடையைக் கொண்டாடவும் நடத்தப்பட்டது. கருப்பின பறவையாளர் வாரத்தைப் போன்ற கருப்பினத் திட்டங்களுக்கு நிகராக பரப்புரை பலரது கவனத்தை ஈர்த்து வெற்றியை ஈட்டியது. இவரை ஆதரித்த நிறுவனங்களில் *இயற்கை இயற்பியல்*, அமெரிக்க இயற்பியல் நிறுவனம், *இயற்பியல் உலகம்* ஆகியன ஆகும். இயற்பியலில் கருப்பினம் அமைப்பு கருப்பின இயற்பியலாருக்கு உரிய சமூக ஏற்பை உறுதி படுத்தவும் அவர்கள் சந்தித்துவரும் சமூக, அரசியல் அறைகூவல்களைப் பற்றிய விழிப்புணர்வை வென்றடுக்கவும் அறிவியலில் அவர்களது முன்காட்டுப் பாத்திரத்தை வெளிப்படுத்தவும் போராடி வருகிறது.
# எலியொனோரா திரோசா

**எலியொனோரா திரோசா** *(Eleonora Troja)* ஓர் இதாலிய வானியற்பியலாளர் ஆவார். இவர் 2017 இல் GW170817 எனும் ஈர்ப்பலை வாயிலில் இருந்து புதிர்க்கதிர் உமிழ்வைக் கண்டுபிடித்தார்.
# எலியொனோரா திரோசா

## வாழ்க்கைப்பணி

இவர்கல்லூரி பூங்காவில் உள்ள மேரிலாந்து பல்கலைக்கழகத்திலும் கோடார்டு விண்வெளிப் பறப்பு மையத்திலும் இணை ஆய்வாளராக 2012 ஜூலை முதல் 2013 ஜூலை வரை இருந்துள்ளார்.இவர் 2013 ஜூலையில் கோடார்டு விண்வெளிப் பறப்பு மையத்தில் மீவிரைவு விருந்து தகைமை ஆய்வாளர் திட்டத்தின் தலைமையேற்றார். இவர் 2015 ஜூலையில் கோடார்டு விண்வெளிப் பறப்பு மையத்திலும் மேரிலாந்து பல்கலைக்கழகத்திலும் உதவி ஆராய்ச்சி அறிவியலாளர் ஆனார்.  
இவரது முதன்மை ஆய்வு ஆர்வம் செறிந்த இரும அமைப்பு இணைவுகளின் நோக்கீட்டுப் பதிவுகளில் குவிந்துள்ளது. இந்த இரும அமைப்புகள் இரண்டு நொதுமி விண்மீன்களாகவோ (NS-NS) அல்லது ஒரு நொதுமி விண்மீனும் கருந்துளையும் சார்ந்த்தாகவோ (NS-BH) அமையலாம். இவை ஈர்ப்பலைக் கதிர் ஆற்றல் இழப்புகளால் சுளாகச் சுழன்றபடி நெருங்கி மோதி இணைகின்றன. வளர்நிலை வானியற்பியலின் பல முதன்மைக் கூறுபாடுகளின் வெட்டுமுகமாகக் கீழ்வரும் மூவகைச் செறிந்த இரும அமைப்பு இணைவுகள் உள்ளன:  
- இவையே பெரிதும் குறுங்காலக் காம்மாக்கதிர் வெடிப்புகளை உருவாக்குகின்றன;
- இவையே வலிவான ஈர்ப்பலைக் கதிர் வாயில்களாக அமைகின்றன. இவை மேம்பட்ட லிகோ (LIGO), விர்கோ(Virgo) அமைப்புகளால் நேரடியாகக் கண்டறிய முடிந்த முதன்மை உறுப்படிகள் ஆகும்;
- இவையே (தங்கம், பிளாட்டினம், யுரேனியம், …) போன்ற அனைத்து அடர்தனிமங்களை உருவாக்கும் நிகழ்வுக் களங்களாகவும் அமைகின்றன.  
இவர் இத்தகைய மூன்றுவகை அடிப்படை ஆய்வுப் புலங்களிலும் ஈடுபடுகிறார்.
- இத்தாலிய இருமுக அறிவியல் கூட்டுறவு விருது (2018)
# அதாப், சுமேரியா

(பச்சை நிறத்தில்) விரிவாக்கத்திற்கு முன்னர் அதாப் நகரத்தின் அமைவிடம். கிமு 2350களில் சுமேரியாவின் நிலப்பரப்புகள் ஆரஞ்ச் நிறத்தில்]]  
**அதாப்** அல்லது **உதாப்** (**Adab** or **Udab**) (சுமேரியம்: (ஆப்பெழுத்தில்|𒌓𒉣𒆠) spelled UD.NUN<sup>KI</sup>)கீழ் மெசொப்பொத்தேமியாவில் அமைந்த பண்டைய சுமேரியாவின் கிர்சு நகரத்திற்கும், நிப்பூர் நகரத்திற்கும் இடையில் அமைந்த பண்டைய அண்மை கிழக்கின் நகரங்களில் ஒன்றாகும். இப்பண்டைய நகரம் தற்கால ஈராக் நாட்டின் வசித் மாகாணத்தில் உள்ள நவீன பிஸ்மியா எனுமிடத்தில் அமைந்துள்ளது.
# அதாப், சுமேரியா

## அதாப் மற்றும் அதன் சுற்றுச்சூழல்

கண்டெடுக்கப்பட்ட ஆணின் சுண்ணாம்புக் கல் சிற்பம், இது மெசொப்பொத்தேமியாவின் மூன்றாம் வம்சத்தின் உரூக் கால மன்னர் சிற்பமாக கருதப்படுகிறது.]]
தற்கால ஈராக் நாட்டின் கீழ் மெசொப்பொத்தேமியாவில் அமைந்த பண்டைய நகரமான அதாப் தொல்லியல் மேடு நீளமும், அகலமும், உயரமும் கொண்டிருந்தது. இந்த பண்டைய அதாப் நகரத் தொல்லியல் மேடு, பண்டைய நிப்பூர் நகரத்திற்கு தென்கிழக்கில், டைகிரிசு ஆறு மற்றும் யூப்பிரடிஸ் ஆறுகளுக்கு நடுவே அமைந்திருந்தது.
# அதாப், சுமேரியா

## அதாப் நகரத்தின் வரலாறு

மெசொப்பொத்தேமியாவின் துவக்க வம்ச காலத்திலே (கிமு 2900 – 2350) அதாப் நகரம் நிறுவப்பட்டிருந்தது.
சுமேரிய மொழி இலக்கியத்தின்படி, உரூக் காலத்தில் அதாப் நகரத்திலும் இஷ்தர் கடவுள் கோயில் நிறுவப்பட்டிருந்தது.  
கிஷ் நகர இராச்சியத்தின் மன்னர் மெசிலிம் அதாப் நகரத்தை ஆண்டதாக, அதாப் தொல்லியல் குறிப்புகள் மூலம் அறியப்படுகிறது. சுமேரிய மன்னர்களின் பட்டியலில் அதாப் நகரத்தை ஆண்ட *லுகல்-அன்னே-முண்டு*வின் பெயர் உள்ளது.
தற்கால வடக்கு சிரியாவில் இருந்த பண்டைய எப்லா தொல்லியல் களத்தில் கிடைத்த களிமண் பலகையில் அதாப் நகரத்தைக் குறித்துள்ளது.  
அதாப் தொல்லியல் மேட்டின் அகழாய்வின் போது கிடைந்த கல்வெட்டில் அதாப் நகர மன்னரின் பெயர் லுகால்-தௌடு எனக்குறிப்பிட்டுள்ளது.
அதாப் நகர அகழாய்வில் கிடைத்த செங்கல் வில்லைகளில், அக்காடியப் பேரரசர் நரம்-சின் இஷ்தர் கடவுளுக்கு அதாப் நகரத்தில் கோயில் கட்டினார் எனக்குறித்துள்ளது. ஆனால் அகழாய்வில் கோயில் கட்டுமானங்கள் தென்படவில்லை.  
அதாப் நகரம், மூன்றாவது ஊர் வம்ச காலத்தில் அதாப் நகரம், ஒரு ஆளுநரின் கீழ் இருந்தது. அம்முராபி இயற்றிய சட்டத் தொகுப்புகளில் சில கல்வெட்டுகள் அதாப் நகரத்தில் கண்டறியப்பட்டுள்ளது.
# அதாப், சுமேரியா

## அதாப் நகர இராச்சியத்தின் ஆட்சியாளர்கள்

| ஆட்சியாளர் | ஆட்சிக் காலம் | குறிப்புகள் |  |
| --- | --- | --- | --- |
| நின்-கிசல்சி | கிமு 2600 | லகாசு ஆளுநர் |  |
| லுகல்தலு | கிமு 2450 | சிலையால் அறியமுடிகிறது. |  |
| இ-இக்னிம்பாயி | கிமு 2400 | லுகல்சகெசி ஆட்சியின் சமகாலத்தில் |  |
| மெஸ்கிகல் | கிமு 2350 | அக்காடியப் பேரரசரின் சமகாலத்தவர் |  |
| லுகலான்நெம்முண்டு | கிமு 2300 | "King of the four quarters of the world" |  |
| உர்துமு | ? | சுமேரிய முத்திரை மூலம் என்சி என அறியப்படுகிறார். | } |
# அதாப், சுமேரியா

## இதனையும் காண்க

- பண்டைய அண்மை கிழக்கின் நகரங்கள்
- பண்டைய அண்மை கிழக்கு
- சுமேரியா
- மெசொப்பொத்தேமியா
# எல்லன் கவுல்டு சுவீபெல்

**எல்லன் கவுல்டு சுவீபெல்** *(Ellen Gould Zweibel)* (பிறப்பு: 20 திசம்பர் 1952, நியூடார்க் மாநகரம்) ஓர் அமெரிக்க வானியற்பியலாளரும் மின்ம இயற்பியலாளரும் ஆவார்.  
இவர்1973 ஆம் ஆண்டில் எல்லன் கவுல்டு சுவீபெல் சிகாகோ பல்கலைக்கழகத்தில் கணிதத்தில் இளங்கலைப் பட்டம் பெற்றார். 1977 ஆம் ஆண்டில் பிரின்சுடனில் இருந்து இயற்பியலில் இயெரேமியா பி. ஆசுட்ரைக்கரின் மேற்பார்வையின் கீழ் "குளிர் விண்மீன் வட்டுகளின் சமநிலை மற்றும் ஆர அலைவுகள்" என்ற தலைப்பில் முனைவர் பட்டம் பெற்றார். 1977-1978 ஆம் ஆண்டின் கல்வியாண்டிற்கான மேம்பட்ட ஆய்வு நிறுவனத்தில் வருகை தரும் அறிஞராக சுவீபெல் இருந்தார். பின்னர் வளிமண்டல ஆராய்ச்சிக்கான தேசிய மையத்தில் உயர் ஆய்வகத்தின் சூரிய இயற்பியல் குழுவில் சேர்ந்தார்.மேலும் இவர் 1980 முதல் 2003 வரை கொலராடோ பல்களைக்கழகத்தில் பேராசிரியராக இருந்தார். இவர் இப்போது மாடிசனில் உள்ள விசுகான்சின் பல்கலைக்கழகத்தின் வானியல், இயற்பியல் துறையில் வில்லியம் எல். கிரவுழ்சார் பேராசிரியர் கட்டிலை அணிசெய்கிறார். இவர் தேசிய அறிவியல் அறக்கட்டளையின் ஆற்றல் துறையின் உறுப்பினரும் காந்தத் தன் ஒருங்கமைவு மையத்தின் நிறுவல் உறுப்பினரும் மேனாள் இயக்குநரும் ஆவார்.  
இவர் 1991 இல் அமெரிக்க இயற்பியல் கழகத்தில் ஆய்வுறுப்பினராகத் தேர்ந்தெடுக்கப்பட்டார்.  
இவர் 2016 இல் மின்ம இயற்பியலுக்கான ஜேம்சு கிளார்க் மாக்சுவெல் பரிசைப் பெற்றார். இப்பரிசு விண்மீன்கள், பால்வெளிகள் போன்ற "வானியற்பியல் மின்ம ஊடகங்களின் இயக்கம், நிலைப்பு, ஆற்றலியல் புலங்களில் நிகழ்த்திய செறினான ஆராய்ச்சி"க்காக இவருக்கு வழங்கப்பட்டது. இவர் மின ஊடகத்தையும் பிற வானியற்பியல் நிகழ்வுகளை இணைப்பதில் முன்னோடியாகத் திகழ்கிறார். இவர் சூரியன், விண்மீன்கள், பால்வெளிகள், பால்வெளிக் கொத்துகள் ஆகியவற்றின் வானியற்பியல் நிகழ்வுகளையும் மின்ம இயற்பியலையும் ஆய்வு செய்கிறார்.
# இலித்தியம் ஆக்சலேட்டு

**இலித்தியம் ஆக்சலேட்டு** (*Lithium oxalate*) என்பது C<sub>2</sub>Li<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இலித்தியம் ஆக்சலேட்டு நீரில் கரையாது. சூடாக்கப்படும்போது ஆக்சைடாக மாற்றமடைகிறது.
# இலித்தியம் ஆக்சலேட்டு

## தயாரிப்பு

இலித்தியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து நடுநிலையாக்கல் வினைக்கு உட்படுத்துவதன் மூலமாக இலித்தியம் ஆக்சலேட்டு தயாரிக்கப்படுகிறது.  
::2 LiOH + H<sub>2</sub>C<sub>2</sub>O<sub>4</sub> → Li<sub>2</sub>C<sub>2</sub>O<sub>4</sub> + 2 H<sub>2</sub>O
# இலித்தியம் ஆக்சலேட்டு

## பண்புகள்

a = 3.400, b = 5.156, c = 9.055 Å, β = 95.60°, Z = 4 என்ற அலகு அளவுருக்களுடன்
# பெரிலியம் ஆக்சலேட்டு

**பெரிலியம் ஆக்சலேட்டு** (*Beryllium oxalate*) என்பது C<sub>2</sub>BeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. பெரிலியம் ஆக்சலேட்டு நீரில் கரையும். படிக நீரேற்றுகளாகவும் உருவாகும். நிறமற்ற படிகங்களாகக் காணப்படும். வெப்பச் சிதைவின் மூலமாக தூய்மையான பெரிலியம் ஆக்சைடு தயாரிக்க இது பயன்படுகிறது.
# பெரிலியம் ஆக்சலேட்டு

## தயாரிப்பு

பெரிலியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து வினைக்கு உட்படுத்துவதன் மூலமாக பெரிலியம் ஆக்சலேட்டு தயாரிக்கப்படுகிறது.:
::<math>\mathsf{Be(OH)_2 + H_2C_2O_4 \ \xrightarrow{}\ BeC_2O_4 + 2H_2O }</math>
# பெரிலியம் ஆக்சலேட்டு

## வேதிப் பண்புகள்

பெரிலியம் ஆக்சலேட்டின் படிக நீரேற்றுகளை சூடாக்கினால் நீர் இழப்பு ஏற்படுகிறது.
::<math>\mathsf{BeC_2O_4\cdot 3H_2O \ \xrightarrow[-2H_2O]{100^oC}\ BeC_2O_4\cdot H_2O \ \xrightarrow[-H_2O]{220^oC}\ BeC_2O_4}</math>
# பிராதமா இரத்த மையம்

**பிராதமா இரத்த மையம்** (*Prathama Blood Centre*) இந்தியாவின் அகமதாபாத்து நகரத்தில் அமைந்துள்ள ஓர் இரத்த வங்கியாகும். 2000 ஆம் ஆண்டில் அகமதாபாத் மாநகராட்சி ஆணையமு மேம்பட்ட மாற்று மருந்து ஆராய்ச்சி அறக்கட்டளையும் இணைந்து இலாப நோக்கற்ற தன்னார்வ அமைப்பாக இது நிறுவப்பட்டது. பிராதமா இரத்த மையம் இந்தியாவின் முதல் முழு தானியங்கு இரத்த மையமாகும். சுமார் 50,000 தன்னார்வ இரத்த தானம் செய்பவர்கள் பிராதாமாவில் ஆண்டுதோறும் இரத்த தானம் செய்கிறார்கள்.  
2016 ஆம் ஆண்டின் உலக தலசீமியா நாளன்று பிராதமா மையம், இரத்தம் பெறும் நபர்களுக்கு மாற்றப்படும் பரவும் நோய்த்தொற்றுகளின் அபாயத்தைக் குறைப்பதற்காக தானம் செய்யப்பட்ட இரத்தத்தில் உட்கரு அமில சோதனை மேற்கொள்ளுவதை அறிமுகம் செய்தது. இடைக்காலத்திற்கு பரிசோதிக்கப்படாத பாதுகாப்பற்ற இரத்தத்தை மாற்றுவதால் வைரசு தொற்றுநோய்களும் இரத்த மாற்றத் தொற்றுநோய்களும் பரவும் ஆபத்து அதிகரிக்கலாம். சில நேரங்களில் உயிருக்கு ஆபத்தாகவும் இருக்கலாம். இத்தகைய இடைக்கால நோய்த்தொற்றுகளைக் கண்டறிவதில் உட்கரு அமில பரிசோதனை பயனுள்ளதாக நிரூபிக்கப்பட்டுள்ளது. சீரான இடைவெளியில் இரத்தம் தேவைப்படும் தலசீமியா நோயாளிகளுக்கு பாதுகாப்பான இரத்தம் உயிர் காக்கும் மருந்தாக முக்கியத்துவம் வகிக்கிறது. இந்தியாவில் தலசீமியா பாதிப்பு 3-4% ஆக உள்ளது. ஒவ்வோர் ஆண்டும் 10,000 முதல் 12,000 தலசீமியா பிறப்புகள் நடைபெறுகின்றன. நாட்டில் 30 மில்லியன் தலசீமியா ஏந்திகள் இருப்பதாகவும் மதிப்பிடப்பட்டுள்ளது. உட்கரு அமில பரிசோதனை செய்யப்பட்ட இரத்தத்துடன் இந்த நோயாளிகள் நீண்ட காலம் வாழமுடியும் மற்றும் வாழ்க்கைத் தரத்தையும் பராமரிக்க முடியும்.  
ஆண்டொன்றுக்கு 150,000 அலகு இரத்தத்தை சேமிக்கும் வகையிலும் விரிவுபடுத்திக் கொள்ளும் வகையிலும் இரத்த மையம் வடிவமைக்கப்பட்டுள்ளது. பிராதமா இரத்த மையம் பிரிவு–25 வகை நிறுவனமாகவும் ஓர் அறக்கட்டளையாகவும் பதிவுசெய்யப்பட்ட இலாப நோக்கற்ற அமைப்பாகும். 100% தன்னார்வ இரத்த சேகரிப்பு மூலம் ஆண்டுதோறும் சுமார் 125,000 இரத்தம் மற்றும் இரத்தக் கூறுகள் மாற்றமின்றி இங்கு விநியோகிக்கப்படுகின்றன. 2009 ஆம் ஆண்டு சனவரி மாதம் முதல் இம்மையம் தலசீமியா எனப்படும் இரத்த அழிவுச் சோகை நோய் ஒழிப்புத் திட்டத்தைத் தொடங்கியுள்ளது.
# சோயா வண்ணப்பூச்சு

**சோயா வண்ணப்பூச்சு** (*Soy paint)* என்பது சோயாவிலிருந்து பெறப்படும் வண்ணப்பூச்சு ஆகும். இதன் மூலப்பொருளாக சோயா அவரை முதன்மையாக உள்ளது. இது புதுப்பிக்கத்தக்கத் திறன் மற்றும் நச்சுத்தன்மை இல்லாததால் நம்பகத்தன்மை கொண்ட தயாரிப்பாக உள்ளது.
# சோயா வண்ணப்பூச்சு

## எண்ணெய்

சோயா எண்ணெய் வண்ணப்பூச்சு தயாரிக்க 1900களிலிருந்து பயன்படுத்தப்பட்டு வருகின்றன. அமெரிக்க ஐக்கிய நாடுகளில் 1914 மற்றும் 1918 இடையே சந்தையில் இரண்டாவது இடத்தினை சோயா எண்ணெய் வகித்தது. சோயா எண்ணெய் வண்ணப்பூச்சு தயாரிப்புகளில் ஆளி விதையின் மாற்றாக ஆரம்பக்கால காலத்திலிருந்தபொழுதிலும் முழுமையாகப் பயன்பாட்டில் இல்லாமல் இருந்தது. 1933ஆம் ஆண்டில் ராபர்ட் போயர் போர்ட் தானுந்து நிறுவன தானுந்திகளில் பயன்படுத்தப்படும் ஒரு எனாமல் சோயா வண்ணப்பூச்சினை உருவாக்கினார். சோயா எண்ணெய் இதன் சிறந்த உலரும் தன்மை காரணமாக உற்பத்தியாளர்களைக் கவர்ந்தது.
# சோயா வண்ணப்பூச்சு

## மரப்பால்

சோயா மாவு அல்லது புரதம் கேசீனுக்கு மாற்றாக மரப்பால் வகை (நீர் சார்ந்த) வண்ணப்பூச்சுகளில் பயன்படுத்தப்படுகிறது. சில உற்பத்தியாளர்கள் குறைந்தளவு ஆவியாகும் தன்மை மற்றும் பொதுவான பசுமைக் கட்டிடப் பண்பு காரணமாக சோயா வண்ணப்பூச்சுகளில் தங்களுடைய கட்டிடங்களைப் புதுப்பிக்க ஆர்வம் காட்டுகின்றனர். விற்பனையாளர்களும் சோயா வண்ணப்பூச்சினை விற்க ஆர்வம் காட்டுகின்றனர்.  
-
# இராகுல் சிங்

**ராகுல் சிங்** (*Rahul Singh*) சிங்கப்பூரைச் சேர்ந்த ஓர் இந்திய எழுத்தாளர் மற்றும் ஊக்கமளிக்கும் பேச்சாளர் ஆவார். ஒரு நாத்திகன் கீதையைப் பெறுகிறான், கதை அல்ல போன்ற சிறந்த விற்பனையான புத்தகங்களை இவர் எழுதி வெளியிட்டுள்ளார். முதன்மையாக சுய உதவி மற்றும் ஆன்மீகம் பற்றிய நூல்களை எழுதுகிறார். 21 ஆம் நூற்றாண்டிற்கான மேலாண்மைக் கல்வியை வடிவமைப்பதிலும் தீவிரமாக உள்ளார். தற்போது உதய்பூர் இந்திய மேலாண்மை நிறுவனத்தில் முதன்மை கூட்டாண்மை ஆலோசனைக் குழுவில் பணிபுரிகிறார். சிங்கப்பூரில் உள்ள இந்திய மேலாண்மை நிறுவனத்தை தலைவராக பொறுப்பேற்று வழிநடத்துகிறார். மேலும் செய்ப்பூர் மேலாண்மை நிறுவனத்தின் கல்வி மன்ற குழு உறுப்பினராகவும் உள்ளார்.
# இராகுல் சிங்

## ஆரம்ப கால வாழ்க்கை

வட இந்திய மாநிலமான உத்தரபிரதேசத்தில் உள்ள அயோத்தியைச் சேர்ந்த ராகுல், லக்னோவில் தனது பள்ளிப்படிப்பை முடித்தார். நன்யாங் தொழில்நுட்ப பல்கலைக்கழகத்தில் பொறியியல் படிப்பதற்காக சிங்கப்பூர் அரசுடன் இணைக்கப்பட்ட நிறுவனங்களிடமிருந்து 100% உதவித்தொகை பெற்றார். சிங்கப்பூர் ஏர்லைன்சு மற்றும் நெப்டியூன் ஓரியண்ட் லைன்சு லிமிடெட் ஆகியவை உதவித்தொகை வழங்கிய நிறுவனங்களாகும்.
# இராகுல் சிங்

## தொழில்

நன்யாங் தொழில்நுட்ப பல்கலைக்கழகத்தில் ஒளியனியல் பொறியியலில் பட்டம் பெற்ற பிறகு, ஒரு முதலீட்டு வங்கியில் மேலாண்மை பயிற்சியாளராக தனது வாழ்க்கையைத் தொடங்கினார். பின்னர் வட்டி விகித விருப்பத் தரகு தொழிலுக்கு மாறினார். ஓய்வு நேரத்தில் பெங்களூர் இந்திய மேலாண்மை நிறுவனத்தில் முதுகலை வணிக மேலாண்மை படித்தார். இப்பட்டம் பெற்ற பின்னர், சிங்கப்பூரில் உள்ள செருமன் முதலீட்டு வங்கிகளில் பணியாற்றினார். வங்கிகளில் பணிபுரியும் போது இவர் தனது எழுத்து வாழ்க்கையைத் தொடங்கினார். சிங்கப்பூரில் வாழ்ந்த புலம்பெயர்ந்த இந்தியர்களில் தீவிர செயற்பாட்டாளராக இருந்தார். சிங்கப்புரிலுள்ள பெங்களுர் இந்திய மேலாண்மை நிறுவன முன்னாள் மாணவர் சங்கத்தின் இளைய தலைவராக உள்ளார். சிங்கப்பூர் தேசிய பல்கலைக்கழகம், நன்யாங் தொழில்நுட்ப பல்கலைக்கழகம் மற்றும் சிங்கப்பூர் மேலாண்மை பல்கலைக்கழகத்தின் இந்திய முன்னாள் மாணவர்கள் அனைவரையும் ஒன்றிணைத்தார்.  
இருபத்தியோராம் நூற்றாண்டில் தொழில், நனவான முதலாளித்துவம் மற்றும் கலாச்சாரம் சார்ந்த புரிதல் போன்றவை தொடர்பான தலைப்புகளில் நிறுவனங்கள் மற்றும் பல்கலைக்கழகங்களில் தொடர்ந்து பேசி வருகிகிறார். புளோரிடாவில் உள்ள வைசுணவா ஆய்வுகள் நிறுவனம், பெங்களூர் இந்திய மேலாண்மை நிறுவனம், செய்ப்பூர் மேலாண்மை நிறுவனம், லக்னோ மேலாண்மை நிறுவனம், உதய்பூர் மேலாண்மை நிறுவனம் போன்ற பல்வேறு முன்னணி மேலாண்மை கல்வி நிறுவனங்களில் அழைப்பு விரிவுரையாளராக தொடர்ந்து அழைக்கப்பட்டும் வருகிறார்.
# இராகுல் சிங்

## பிற பணிகள்

ஞானத்தை சனநாயகப்படுத்துவதை நோக்கமாகக் கொண்டு பல்வேறு செயல்களில் ஈடுபடும் அமைப்பைத் துவக்கி இணை நிறுவனராக இயங்கிவருகிறார். ஏப்ரல் 2021 இல் இவர் சிங்கப்பூர் பல்கலைக்கழகங்களின் ஆக்சிசன் இயக்கத்தை வழிநடத்தினார். இவ்வியக்கம் 1.3 கோடிக்கு மேல் திரட்டியது. 200 ஆக்சிசன் செறிவூட்டிகளை இந்தியாவின் பல்வேறு பகுதிகளிலும் பயன்படுத்தியது.
# இராகுல் சிங்

## நூல் பட்டியல்

- *An Atheist Gets the Gita*
- *Engineering to Ikigai*
- *You know the glory, Not the story*